١ی کانوونی دووەم

ڕووداوەکان 
 ١٥٣١ – ڕیۆ دێ ژانێرۆ لەسەر زەریای ئەتڵەسی دروست کرا.
 ١٧٧٦ – شەڕی ڕاپەرینی ئەمریکا: شاری نۆرفۆلکی ڤیرجینیا، بە چالاکییە نیزامییەکانی ھێزەکانی بریتانیا و ویگ لەناوچوو.
 ١٧٨٥ – تایمز، یەکەمین ڕۆژنامە بەو ناوە، لە لەندەن بڵاوکرایەوە.
 ١٨٠١ – دۆزینەوەی یەکەم نەیزەک لەسەر ڕووی زەوی.
 ١٨٠٤ – سەربەخۆیی ھایتی لە فەڕەنسا.
 ١٨٠٨ – گواستنەوەی دیلەکان (کۆیلەکان) بۆ ویلایەتە یەکگرتووەکانی ئەمریکا قەدەغەکرا.
 ١٨٣٨ – ئۆسلۆی پایتەختی وڵاتی نۆرویژ وەک شارەدێیەک دامەزرا.
 ١٨٧٣ – ژاپۆن بە فەرمی ڕۆژژمێری زایینیی وەرگرت.
 ١٨٩٠ – ئێریتریا بوو بە موستەعمەرەی ئیتاڵیا.
 ١٩٠١ – سەربەخۆییی وڵاتی ئوسترالیا بە شێوەیەکی فەرمی ڕاگەیەندرا.
 ١٩١٢ – دامەزراندنی کۆماری چین.
 ١٩١٨ – ڕۆژنامەی تێگەیشتنی ڕاستی دامەزرا کە بە زمانی کوردی لەلایەن سوپای بریتانیا لە عێراق دەردەچوو.
 ١٩٢٩ – ڕاپڕینێکی گەورە بە سەرکردایەتی مەلا خەلیل لە ڕۆژھەڵاتی کوردستان سەری ھەڵدا، شاری سەردەشت و مەھاباد داگیرکران لەلاین ھێزەکانی مەلا خەلیل کە بریتیبوون لە ھۆزەکانی مەنگوڕ، مامەش و گەورک.
 ١٩٣٤ – وڵاتی لیبیا لەلایەن ئیتاڵیاوە داگیرکرا.
 ١٩٤٢ – بە کۆبوونەوەی سی و شەش وڵات ڕێکخراوی نەتەوە یەکگرتووەکان دامەزرا.
 ١٩٥٦ – سەربەخۆیی سوودان لە بەریتانیا.
 ١٩٧١ – ڕێکلامکردن بۆ جگەرە لە تەلەڤیزیۆنی ویلایەتە یەکگرتووەکانی ئەمریکا بەربەستکرا.
 ١٩٧٩ – ویلایەتە یەکگرتووەکان و چین ڕێککەوتن لەسەر دامەزراندنی پەیوەندییە دیپلۆماسییەکانی نێوانیان.
 ١٩٨١ – زاناکانی جیھان بەشێوەیەکی فەرمی ئاشکراکردنی ڤایرۆسی نەمانی بەرگریی جەستە واتە «ئێچ ئای ڤی»یان ڕاگەیاند، کە مەترسیدارترین ڤایرۆسە.
 ١٩٨٤ – سەربەخۆیی بروونای لە شانشینی یەکگرتوو.
 ١٩٩٢ – وڵاتی ڕووسیا دامەزرا.
 ١٩٩٣ – جیابوونەوەی چیکۆسلۆڤاکیا، کە ھەردوو وڵاتی سلۆڤاکیا و کۆماری چیک لە یەکتر جیابوونەوە.
 ١٩٩٩ – فەڕەنسا لەوەتەی ئەمڕۆوە لەگەڵ یازدە وڵاتی دیکە چوونە پاڵ یەکێتیی ئەورووپاوە.
 ٢٠٠٧ – بەئەندامبوونی بولگاریا و ڕۆمانیا لە یەکێتی ئەورووپا و ئەنگۆلا لە ڕێکخراوی ئۆپیک.
 ٢٠٠٧ – بان کی موون جێگای کۆفی عەنانی سکرتێری گشتی پێشووی گرتەوە.
 ٢٠٠٩ – ویلایەتە یەکگرتووەکان بە فەرمی بەرپرسیارێتیی ناوچەی سەوزی دایە دەست ھێزەکانی عێراق، و ویلایەتە یەکگرتووەکان باڵیۆزخانەی خۆی لە عێراق کردەوە.
 ٢٠٠٩ – تی ئاڕ تی کوردی، کە یەکەم کەناڵی ئاسمانیی کوردیی کۆماری تورکیایە، دامەزرا.
 ٢٠١٠ – ماڵپەڕی خەندان، کە ماڵپەڕێکی کوردییە لەلایەن دەزگای خەندانەوە خرایەگەڕ.
 ٢٠١١ – ویکیمیدیا کۆمنز گەیشتە ھەشت ملیۆن (٨٬٠٠٠٬٠٠٠) پەڕگە.
 ٢٠١٣ – تەماشاکردنی کلیپی گانگنام ستایل لە یووتیووب ڕیکۆردێکی مێژوویی تۆمارکرد بە گەیشتنی بە ١ ملیارد و ١٠٠ ملیۆن جار.

 لەدایکبوونەکان 
 ٧٦٦ - عەلی کوڕی مووسا، ھەشتەمین ئیمامی مەزھەبی شیعەکان.
 ١٨٩١ – تۆفیق وەھبی، نووسەر، زمانەوان، مێژوونووس، سیاسەتمەندار و ئەفسەری سەربازی کورد
 ١٩١٩ – جێرۆم دەیڤید سالینجەر، نووسەری ئەمریکی لە مانھاتن
 ١٩٣٤ – ئەخزەر ئیبراھیمی، کەسایەتی سیاسی و دیپلۆماتی جەزائیری
 ١٩٣٥ – عەبدولخالق مەعرووف، نووسەر و ڕووناکبیری کورد، لە ھەولێر
 ١٩٤٣ – ڕیچارد سەنێت، پڕۆفیسۆری کۆمەڵناسی
 ١٩٤٤ - عومەر ئەحمەد بەشیر، نۆیەمین سەرۆکی باڵادەستی وەزیرانی پێشووی سوودان و یەکێک لە دیکتاتۆرانی سەدەی بیستەم
 ١٩٤٤ – یوسف ئیدوارد ئیستێس، بانگخوازی ئیسلامی ئەمریکی
 ۱۹۵۲ – عەباس کەمەندی، گۆرانیبێژ، ئاوازدانەر، دەرهێنەری فیلم، نووسەر، شاعیر و نیگارکێشی کورد
 ١٩٥٩ – عایز قەڕنی، نووسەر و بانگخوازی ئیسلامی، لە سعودیە
 ١٩٦١ – بەیان سەلمان، شاعیر، ڕۆماننووس و وەرگێڕی کورد، لە کەرکووک
 ١٩٦٩ – خانم لەتیف، ژنەچالاکوانی لیبرال
 ١٩٧١ – ھەڤاڵ ئەبووبەکر لە ھەڵەبجە
 ١٩٧٤ – ئازاد ئازادپوور، ڕاپەری کورد، لە سنە
 ١٩٨٦ – دەشنێ موراد، پێشکەشکار، گۆرانیبێژ و نمایشکاری پۆشاکی کورد، لە سلێمانی
 ١٩٩٠ - ڕووکەن یەڵماز گۆرانیبێژ و مۆسیقازانی کورد، لە ئەستەمبوڵ

 مردنەکان 
 ٨٧٢ - حەسەنی عەسکەری، دوازدەھەمین ئیمام لە ئیمامەکانی شیعە مەزھەب
 ١٧٨٢ – یۆھان کریستیان باخ، ئاوازدانەری دەمەی کلاسیکی
 ١٩٥٣ – ھانک ویلیامز، گۆرانیبێژی ئەمریکایی لەسەر شێوازی مۆسیقای لادێ

 بۆنەکان 
 سەرەتای ساڵی نوێی زایینی لە زۆربەی وڵاتان.
 ڕۆژی جیھانی ئاشتی.
 ڕۆژانی پشووە لە یەکێتیی سۆڤیەت.

 بەستەرە دەرەکییەکان 

پۆل:ڕۆژەکانی ساڵ
پۆل:کانوونی دووەم